Public procurement notice: Contract Notice
Published: 2022-09-26
Buyer: Niuvanniemen sairaala
Country: FI
Contract type: Services
Procedure: Open procedure
CPV classification: 85121000: Medical services | 85121200: Specialist medical services
Estimated value: 700000 EUR
Submission deadline: 2022-10-14

Technical requirements: Sairaalassa annetaan sähköhoitoa (ECT) potilaille lyhytkestoisessa anestesiassa. Sairaala vastaa muusta osasta
Niuvanniemen sairaalassa annetaan sähköhoitoa (ECT) sairaalan potilaille lyhytkestoisessa anestesiassa 1.000 - 1.300 hoitokertaa vuodessa. Palvelu on vaativaa, koska toimenpidettä varten nukutetaan säännöllisin väliajoin heikosti yhteistyössä olevaa potilasryhmää.
Sairaala vastaa muusta osasta toimenpidettä ja ECT-yksikön toimintaa, paitsi anestesialääkärin osuudesta potilaan hoidossa.
Anestesialääkärin tulee olla paikalla siihen saakka, kunnes kaikki hoidetut potilaat ovat toipuneet lyhytanestesiasta kävelykuntoisiksi ja vastaileviksi ja voivat palata osastolle hoitajansa saattamana.
Yksikössä on aina paikalla avustava sairaanhoitaja, joka hallitsee anestesiaan tavallisesti käytetyn lääkityksen valmistelun ja elintoimintojen avustetun ylläpidon/ensiavun. Sairaanhoitajaa ei ole koulutettu anestesiasta huolehtimiseen, ainoastaan sähköhoitotapahtumien järjestelyyn ja niiden sujuvuudesta/logistiikasta huolehtimiseen. Anestesiaosuus toiminnasta on kokonaisuudessaan palveluntarjoajan vastuulla.
Muita, anestesiaa harvemmin ostettavia toimenpiteitä ovat laskimoverinäytteen otto anestesiainduktion yhteydessä, arteriaverinäytteenotto puudutuksineen, nenämahaletkun asettaminen, kanylointi sekä anestesiakelpoisuuden kliininen arviointi, joka tapahtuu osastolla. Yhteensä toimenpiteiden lukumäärä on noin 150 kpl vuodessa.
Sairaala tarvitsee palvelua viikoittain läpi kalenterivuoden. Sähköhoitoja annetaan ja anestesiaa tarvitaan enintään 5 arkipäivänä viikossa,
Viikonloppuisin anestesialääkäripalveluita tarvitaan harvoin, ja niistä sovitaan aina erikseen etukäteen.
Varsinaisen sopimuskauden päättymisen jälkeen tilaajalla on oikeus jatkaa sopimusta kahdella (2) optiovuodella. Tilaaja ilmoittaa option käytöstä palvelun tuottajalle 6 kk ennen varsinaisen sopimuskauden päättymistä. Optiokauden jälkeen sopimus jatkuu toistaiseksi voimassaolevana.
Puitejärjestelyyn valitaan 2-3 kelpoisuusehdot täyttävää ja hyväksyttyä tarjoajaa, mikäli tarjouksia on riittävästi.
Toimittajat valitaan hinnan perusteella asetettavaan ranking-järjestykseen. Sopimuskauden aikaiset anestesiat tilataan rankingjärjestyksen perusteella siten, että ensin anestesiaa kysytään listalla ensimmäisenä olevalta; mikäli ajankohta tms. syyt eivät mahdollista palvelua, palvelu tilataan se seuraavalta jne.
Palveluntuottaja voi laskuttaa palvelusta, kun palvelu on hyväksytysti suoritettu. Laskutus toteutetaan jälkikäteen. Laskun yhteydessä Palveluntuottajan on toimitettava raportti toteutuneesta ja laskutettavasta työmäärästä. Laskusta on ilmettävä myös siinä tehdyt mahdolliset hyvitykset.
Laskussa ei saa näkyä potilaan nimeä eikä henkilötunnusta. Laskussa tulee kuitenkin näkyä osastoittain tehdyt toimenpiteet kappalemäärineen. Nämä tiedot ECT-yksikkö ilmoittaa laskuttajalle.
Muilta osin laskutukseen ja maksuehtoon sovelletaan JYSE 2014 Palvelut -ehtojen lukua 10 (Maksuehdot).


Award value: 700000